title: Deċiżjoni tal-Kunsill 2006/172/PESK tas- 27 ta' Frar 2006 li timplimenta l-Pożizzjoni Komuni 2004/852/PESK dwar miżuri restrittivi kontra l-Kosta ta’ l-Avorju

text:
               29.9.2006

               MT

               Il-Ġurnal Uffiċjali ta’ l-Unjoni Ewropea

               286

         DEĊIŻJONI TAL-KUNSILL 2006/172/PESK
   tas-27 ta' Frar 2006
   li timplimenta l-Pożizzjoni Komuni 2004/852/PESK dwar miżuri restrittivi kontra l-Kosta ta’ l-Avorju
   IL-KUNSILL TA' L-UNJONI EWROPEA,
   Wara li kkunsidra l-Pożizzjoni Komuni 2004/852/PESK tat-13 ta' Diċembru 2004 (1), u b’mod partikolari l-Artikolu 6 tagħha, flimkien ma’ l-Artikolu 23(2) tat-Trattat dwar l-Unjoni Ewropea,
   Billi:

               (1)

               Fit-13 ta’ Diċembru 2004, il-Kunsill adotta l-Pożizzjoni Komuni 2004/852/PESK dwar miżuri restrittivi kontra l-Kosta ta' l-Ivorju sabiex jiġu implimentati l-miżuri imposti mir-Riżoluzzjoni (UNSCR)1572(2004) tal-Kunsill tas-Sigurtà tan-Nazzjonijiet Uniti kontra l-Kosta ta' l-Ivorju, hawn aktar 'il quddiem imsemmija “UNSCR 1572 (2004)”.

               (2)

               Fis-7 ta' Frar 2006, il-Kumitat stabbilit skond bil-paragrafu 14 tal-UNSCR 1572 (2004) approva l-lista ta' individwi soġġetti għall-miżuri imposti mill-paragrafi 9 u 11 tal-UNSC 1572 (2004) u mġedda mill-paragrafu 1 tar-Riżoluzzjoni UNSC 1643 (2005).

               (3)

               L-Anness għall-Pożizzjoni Komuni 2004/852/PESK għandu jiġi kompletat għaldaqstant,

         IDDEĊIEDA KIF ĠEJ:
   Artikolu 1
   Il-lista ta' persuni mniżżla fl-Anness għal din id-Deċiżjoni għandha tiddaħħal fl-Anness għall-Pożizzjoni Komuni 2004/852/PESK.
   Artikolu 2
   Din id-Deċiżjoni għandha tieħu effett fid-data ta' l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, nhar is-27 ta' Frar 2006.

            Għall-Kunsill

            Il-President

         U. PLASSNIK

      (1)  ĠU L 368, 15.12.2004, p. 50 kif emendata l-aħħar bil-Pożizzjoni Komuni 2006/30/PESK (ĠU L 19, 24.1.2006, p. 36).

      ANNESS
      Lista ta' persuni msemmija fl-Artikolu 1

                  “1.

                  Kunjom, Isem: BLÉ GOUDÉ, Charles
                  Funzjoni: Mexxej tas-COJEP (‘Patrijotti Żgħażagħ’)
                  Data tat-twelid: 01.01.1972
                  Numru tal-Passaport jew tal-Karta ta' l-Identità: PD. AE/088 DH 12
                  Nazzjonalità: Ivorjan

                  2.

                  Kunjom, Isem: DJUÉ, Eugène Ngoran Kouadio
                  Data tat-twelid: 20.12.1969 jew 01.01.1966
                  Nazzjonalità: Ivorjan

                  3.

                  Kunjom, Isem: FOFIE, Martin Kouakou
                  Funzjoni: Kmandant Kap Kaporal tal-Forza l-Ġdida, Settur ta' Korhogo
                  Data tat-twelid: 01.01.1968
                  Nazzjonalità: Ivorjan”


title: Id-Deċiżjoni tal-Kunsill tat-8 ta' Novembru 1971 li tapplika l-Artikoli 123 sa 127 tat-Trdattat lid-dipartimenti overseas Franċiżi

text:
Avviż Legali Importanti

|

31971D0364

Official Journal L 249 , 10/11/1971 P. 0073 - 0073 Finnish special edition: Chapter 1 Volume 1 P. 0073  Danish special edition: Series I Chapter 1971(III) P. 0811  Swedish special edition: Chapter 1 Volume 1 P. 0073  English special edition: Series I Chapter 1971(III) P. 0933  Greek special edition: Chapter 05 Volume 1 P. 0124  Spanish special edition: Chapter 05 Volume 1 P. 0155  Portuguese special edition Chapter 05 Volume 1 P. 0155

		Id-Deċiżjoni tal-Kunsilltat-8 ta' Novembru1971 li tapplika l-Artikoli 123 sa 127tat-Trdattat lid-dipartimenti overseas Franċiżi(71/364/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 227(2) tiegħu;Wara li kkunsidra l-proposta mill-Kummissjoni;Billi t-tieni subparagrafu ta' l-Artikolu 227(2) jipprovdi li l-Kunsill għandu jiddetermina l-kondizzjonijiet li taħthom id-dispożizzjonijiet tat-Trattat ħlief dawk imsemmija fl-ewwel subparagrafu ta' l-Artikolu 227(2) u b'mod partikolari d-dispożizzjonijiet ta' l-Artikoli 123 sa 127 tat-Trattat, għandhom japplikaw lid-dipartimenti overseas Franċizi;Billi l-intervent mill-Fond Soċjali Ewropew x'aktarx jippromwovi l-iżvilupp ekonomiku u soċjali ta' dawk id-dipartimenti;IDDEĊIEDA KIF ĠEJ:Artikolu 1L-Artikoli 123 sa 127 tat-Trattat li jistabilixxi l-Komunità Ekonomika Ewropea u l-miżuri meħuda fl-implimentazzjoni ta' dawk l-Artikoli għandhom japplikaw għad-dipartimenti overseas Franċiżi.Artikolu 2Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Għandha tidħol fis-seħħ fid-data meta r-Regolament tal-Kunsill (KEE) Nru 2396/71 [1] tat-8 ta' Novembru 1971, li japplika d-Deċiżjoni tal-Kunsill ta' l-1 ta' Frar 1971 dwar ir-riforma tal-Fond Soċjali Ewropew, jidħol fis-seħħ.Magħmula fi Brussel, fit-8 ta' Novembru 1971.Għall-KunsillIl-PresidentA. Moro[1] ĠU L 249, ta' l-10.11.1971, p. 54.--------------------------------------------------


title: Deċiżjoni (UE) 2017/1671 tal-Parlament Ewropew tas-27 ta' April 2017 dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/231

         DEĊIŻJONI (UE) 2017/1671 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Awtorità Ewropea dwar is-Sigurtà fl-Ikel għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2015, flimkien mar-risposta tal-Awtorità (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Awtorità fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0060/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (4), u b'mod partikolari l-Artikolu 44 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0098/2017),

               1.

               Japprova l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 97.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 31, 1.2.2002, p. 1.

      (5)  ĠU L 328, 7.12.2013, p. 42.


title: Id-Deċiżjoni tal-Kunsill tal- 31 ta’ Jannar 2005 li taħtar membru supplenti Ġermaniż tal-Kumitat tar-Reġjuni

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               118

         ID-DEĊIŻJONI TAL-KUNSILL
   tal-31 ta’ Jannar 2005
   li taħtar membru supplenti Ġermaniż tal-Kumitat tar-Reġjuni
   (2005/120/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               fit-22 ta’ Jannar 2002 il-Kunsill adotta d-Deċiżjoni 2002/60/KE li taħtar il-membri u l-membri supplenti tal-Kumitat tar-Reġjuni (1),

               (2)

               post bħala membru supplenti tal-Kumitat tar-Reġjuni sar vakanti wara r-riżenja tas-Sinjura Maria Theresia OPLADEN, innotifikata lill-Kunsill fid-29 ta' Novembru 2004,

         IDDEĊIEDA KIF ĠEJ:
   Artikolu Uniku
   Is-Sur Hans-Josef VOGEL, Bürgermeister der Stadt Arnsberg, huwa b’dan maħtur membru supplenti tal-Kumitat tar-Reġjuni minflok is-Sinjura Maria Theresia OPLADEN għall-bqija tal-mandat tagħha, li jibqa’ jgħodd sal-25 ta’ Jannar 2006.

      Magħmula fi Brussel, nhar il-31 ta’ Jannar 2005.

            Għall-Kunsill

            Il-President

         J. ASSELBORN

      (1)  ĠU L 24, 26.1.2002, p. 38.


title: Deċiżjoni (UE) 2015/437 tal-Parlament Ewropew u tal-Kunsill tas- 17 ta' Diċembru 2014 dwar il-mobilizzazzjoni tal-Fond ta' Solidarjetà tal-Unjoni Ewropea

text:
               17.3.2015

               MT

               Il-Ġurnal Uffiċjali tal-Unjoni Ewropea

               L 72/7

         DEĊIŻJONI (UE) 2015/437 TAL-PARLAMENT EWROPEW U TAL-KUNSILL
   tas-17 ta' Diċembru 2014
   dwar il-mobilizzazzjoni tal-Fond ta' Solidarjetà tal-Unjoni Ewropea
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea (1), u b'mod partikolari l-Artikolu 4(3) tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (2), u b'mod partikolari l-punt 11 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               L-Unjoni Ewropea ħolqot Fond ta' Solidarjetà tal-Unjoni Ewropea (il-“Fond”) sabiex turi solidarjetà mal-popolazzjoni ta' reġjuni milquta minn diżastri.

               (2)

               L-Artikolu 10 tar-Regolament (UE, Euratom) Nru 1311/2013 (3) jippermetti l-mobilizzazzjoni tal-Fond sal-limitu massimu annwali ta' EUR 500 miljun (prezzijiet tal-2011).

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               Is-Serbja ressqet applikazzjoni biex timmobilizza l-Fond, minħabba għargħar.

               (5)

               Il-Kroazja ressqet applikazzjoni biex timmobilizza l-Fond, minħabba għargħar.

               (6)

               Il-Bulgarija ressqet applikazzjoni biex timmobilizza l-Fond, minħabba għargħar.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond ta' Solidarjetà tal-Unjoni Ewropea jkun mobilizzat sabiex jipprovdi s-somma ta' EUR 79 726 440 f'approprjazzjonijiet ta' impenji.
   Għall-baġit ġenerali tal-Unjoni Ewropea għas-sena finanzjarja 2015, il-Fond ta' Solidarjetà tal-Unjoni Ewropea jkun mobilizzat sabiex jipprovdi s-somma ta' EUR 79 726 440 f'approprjazzjonijiet ta' pagamenti.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, 17 ta' Diċembru 2014

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 311, 14.11.2002, p. 3.

      (2)  ĠU C 373, 20.12.2013, p. 1.

      (3)  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzajrju pluriennali għas-snin 2014-2020 (ĠU L 347, 20.12.2013, p. 884).


title: 2012/554/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/100

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja
   (2012/554/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0259/2011) (2),

               —

               wara li kkunsidra r-rapport annwali tal-Qorti tal-Ġustizzja għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra tal-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0088/2012),

               1.

               Jagħti l-kwittanza lir-Reġistratur tal-Qorti tal-Ġustizzja dwar l-implimentazzjoni tal-baġit tal-Qorti tal-Ġustizzja għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.
    ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/101

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0259/2011) (2),

               —

               wara li kkunsidra r-rapport annwali tal-Qorti tal-Ġustizzja għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra tal-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0088/2012),

               1.

               Jenfasizza li r-rapport annwali tagħha tal-2010 l-Qorti tal-Awdituri kkonstatat li: “m’għandha l-ebda osservazzjoni x’tagħmel dwar il-Qorti tal-Ġustizzja.” (paragrafu 7.23);

               2.

               Jilqa’ pożittivament il-fatt li l-Qorti tal-Awdituri stimat li, abbażi tax-xogħol tal-awditjar tagħha, il-pagamenti għas-sena li ntemmet fil-31 ta’ Diċembru 2010 għan-nefqa amministrattiva u nefqa oħra tal-istituzzjonijiet u tal-korpi kienu ħielsa minn żbalji materjali; ir-rata ta’ żball l-aktar probabbli hija valutata, fis-settur “nefqa amministrattiva” ġeneralment għal 0,4 % (paragrafi 7.9 u 7.10);

               3.

               Iqis li fl-2010, il-Qorti tal-Ġustizzja kellha approprjazzjonijiet għall-impenji li ammontaw għal total ta’ EUR 331 000 000 (EUR 318 000 000 fl-2009), u li r-rata ta’ implimentazzjoni ta’ dawn l-approprjazzjonijiet kienet 97,9 % (98,5 % fl-2009); jenfasizza li l-baġit tal-Qorti tal-Ġustizzja huwa purament amministrattiv, u jonfoq 75 % għall-persuni li jaħdmu mal-istituzzjoni u 25 % għall-bini, l-għamara, it-tagħmir u n-nefqiet varji għall-operat amministrattiv;

               4.

               Ifakkar li fl-2009, il-Qorti tal-Ġustizzja kienet sottoposta għal valutazzjoni bir-reqqa tas-sistemi ta’ kontroll u ta’ sorveljanza; jenfasizza li l-Qorti tal-Awdituri kkonstatat li s-sistemi ta’ kontroll u ta’ sorveljanza eżistenti ħadmu b’mod effikaċi biex jidentifikaw l-iżbalji u l-eċċezzjonijiet possibbli;

               5.

               Ifakkar ukoll li l-Qorti tal-Awdituri osservat, fl-2009, li l-Qorti tal-Ġustizzja ma pprevedietx l-iskadenza ta’ kuntratt qafas; jinnota l-ispjegazzjonijiet mogħtija mill-Qorti tal-Ġustizzja fir-rapport annwali ta’ attività tagħha tal-2010 (6) dwar il-legalità tal-proċedura magħżula; josserva li t-tisħiħ tal-ġestjoni tal-data dwar il-kuntratti fis-sistema integrata ta’ ġestjoni SAP (strument ta’ ġestjoni baġitarja u finanzjarja) għandu jippermetti li tiġi evitat sitwazzjoni simili fil-ġejjieni;

               6.

               Jinnota b’sodisfazzjon li d-direttorat tal-interpretazzjoni implimentat ir-rakkomandazzjonijiet tal-awditur intern dwar il-ġestjoni tal-interpretazzjoni u tal-infiq relatat mal-interpreti esterni u li l-funzjonament tajjeb se jkun sottopost għal verifika ulterjuri;

               7.

               Jieħu nota tal-fatt li d-Direttorat Ġenerali tal-Infrastruttura stabbilixxa pjan ta’ azzjoni fl-2009 biex jimplimenta r-rakkomandazzjonijiet ewlenin tal-awditur intern dwar il-ġestjoni u l-konservazzjoni tal-opri tal-arti; jixtieq jinżamm infurmat bil-progress milħuq fir-rapport annwali ta’ attività 2011;

               8.

               Jieħu nota tal-fatt li s-servizz kompetenti wettaq żewġ eżerċizzji ta’ awditjar interni dwar il-ġestjoni tal-likwidità, tal-kontijiet bankarji u tal-implimentazzjoni tal-pagamenti kif ukoll dwar il-gratifiki per diem; jixtieq jinżamm infurmat bl-istabbiliment tar-rakkomandazzjonijiet fil-qafas tar-rapport annwali ta’ attività;

               9.

               Jifraħ li l-iżvilupp tal-applikazzjoni “e-Curia”, li tippermetti l-preżentazzjoni u n-notifika tal-atti proċedurali b’mezz elettroniku, jiġifieri li daħlet f’fażi ta’ prova fl-2010, ma’ żewġ Stati Membri; l-applikazzjoni “e-Curia” sejra tippermetti, maż-żmien, it-tneħħija ta’ parti kbira ta’ skambju ta’ korrispondenza, id-diġitalizzazzjoni tal-atti proċedurali deħlin u ħerġin u l-ottimizzazzjoni tal-flussi ta’ xogħol interni;

               10.

               Jinnota b’sodisfazzjoni li l-Qorti tal-Ġustizzja eżaminat il-kwistjoni tal-interpretazzjoni fir-rapport annwali ta’ attività tagħha tal-2010 kif kien talab il-Parlament fir-riżoluzzjoni tiegħu tal-10 ta’ Mejju 2011 (7) dwar il-kwittanza għas-sena finanzjarja 2009 (paragrafu 14); jinnota żieda konsiderevoli fl-għadd ta’ seduti (+ 27 %), marbuta prinċipalment mat-tkabbir u mad-dħul fis-seħħ tat-Trattat ta’ Lisbona:

                  Għadd ta’ seduti
                   (8)

                           2004

                           2005

                           2006

                           2007

                           2008

                           2009

                           2010

                           smigħ

                           350

                           411

                           366

                           369

                           517

                           454

                           520

                           laqgħat oħra

                           63

                           51

                           78

                           54

                           30

                           37

                           102

                           total ta’ seduti

                           413

                           462

                           444

                           423

                           547

                           491

                           622

               11.

               Jenfasizza, fil-kuntest tal-ġestjoni u tar-reklutaġġ tal-interpreti, l-importanza tal-kooperazzjoni interistituzzjonali;

               12.

               Jinnota b’sodisfazzjon li l-Qorti tal-Ġustizzja ressqet lill-awtoritajiet baġitarji, f’April 2011, pjan aġġornat ta’ investimenti immobiljari 2011-2013, immexxi minn żewġ objettivi prinċipali: minn naħa, li titlaqqa’ t-totalità tas-servizzi tal-Qorti tal-Ġustizzja f’post uniku u, min-naħa l-oħra, li ssir sid il-bini; josserva li l-kost tal-kostruzzjoni huwa stmat madwar EUR 355 300 000 li minnu għad iridu jiġu kkonsolidati madwar EUR 40 000 000 fi tmiem l-2010;

               13.

               Jinsab sodisfatt li l-istatistika ġudizzjarja tal-Qorti tal-Ġustizzja għas-sena 2010 tidentifika, b’mod globali, produttività qawwija u titjib tal-effikaċja f’dak li għandu x’jaqsam maż-żmien tal-proċeduri: 16,1 xhur għar-rinviji għal deċiżjoni preliminari, 16,7 xhur għar-rikorsi diretti (meta mqabbla ma’ 17,1 xhur fl-2009), 14,3 xhur għall-appelli (meta mqabbla ma’ 15,4 xhur fl-2009);

               14.

               Jawspika li jkun jista’ jara kontinwazzjoni ulterjuri tat-tendenza ta’ tnaqqis fit-tul ta’ żmien tal-proċeduri; iqis, f’dan ir-rigward, li r-riorganizzazzjoni interna u r-riassenjazzjoni tal-persunal speċjalizzat fil-qasam ta’ kompetenza tagħhom tista’ tkun ta’ benefiċċju għal dan l-objettiv;

               15.

               Jinsab inkwetat biż-żieda qawwija tal-għadd ta’ kawżi ġodda (631 fl-2010) quddiem il-Qorti tal-Ġustizzja, filwaqt li, fl-istess ħin, l-għadd ta’ kawżi magħluqa baqa’ stabbli; jikkonstata wkoll li l-għadd ta’ kawżi pendenti quddiem il-Qorti tal-Ġustizzja tela’ għal 799 għas-sena inkwistjoni u dan minkejja li t-tul ta’ żmien medju tal-proċeduri jinsab fil-livell l-aktar baxx, jiġifieri 16,1 xhur għal kull proċedura:

                  Attivitajiet ġenerali tal-Qorti tal-Ġustizzja
                   (9)

                           kawżi

                           2006

                           2007

                           2008

                           2009

                           2010

                           ġodda

                           537

                           581

                           593

                           562

                           631

                           magħluqa

                           546

                           570

                           567

                           588

                           574

                           pendenti

                           731

                           742

                           768

                           742

                           799

               16.

               Josserva bi tħassib iż-żieda qawwija tal-għadd ta’ kawżi ġodda (636 fl-2010) quddiem it-Tribunal; jikkonstata li l-għadd ta’ kawżi magħluqa qiegħed kemxejn jonqos; madankollu, l-għadd ta’ kawżi pendenti quddiem it-Tribunal laħaq 1 300, u dan minkejja t-tnaqqis tat-tul ta’ żmien medju ta’ proċedura (27,2 xhur fl-2009; 24,7 xhur fl-2010);

                  Attivitajiet ġenerali tat-Tribunal
                   (10)

                           kawżi

                           2006

                           2007

                           2008

                           2009

                           2010

                           ġodda

                           432

                           522

                           629

                           568

                           636

                           magħluqa

                           436

                           397

                           605

                           555

                           527

                           pendenti

                           1 029

                           1 154

                           1 178

                           1 191

                           1 300

               17.

               Jappoġġa, b’hekk, l-inizjattiva tal-Qorti tal-Ġustizzja li ppreżentat, fl-aħħar ta’ Marzu 2011, liż-żewġ fergħat tal-awtorità leġiżlattiva, proposta ta’ riforma tal-Istatut tagħha (ir-riforma kienet tipprevedi partikolarment il-ħatra ta’ 12-il imħallef ieħor fit-Tribunal); din l-inizjattiva għandha titmexxa bl-aktar mod kosteffikaċi possibbli ta’ implimentazzjoni; jittama li l-miżuri strutturali se jkunu jistgħu jiġu approvati fil-bidu tal-2012 fid-dawl tal-implimentazzjoni tagħhom malli jkun possibbli fl-istess sena;

               18.

               Jispera li r-rapport annwali ta’ attività jipprovdi wkoll tabella eżawrjenti tar-riżorsi umani kollha għad-dispożizzjoni tal-Qorti tal-Ġustizzja, imqassma skont il-kategorija, il-grad, is-sess, il-parteċipazzjoni fit-taħriġ professjonali u ċ-ċittadinanza; jifraħ diġà, madankollu, bin-natura eżawrjenti tal-informazzjoni mogħtija mill-Qorti tal-Ġustizzja fir-rapport annwali ta’ attività tagħha dwar il-ġestjoni tal-persunal tagħha, kif ukoll bit-tweġiba lill-mistoqsijiet supplimentari tal-Parlament rigward dan is-suġġett; jitlob li din l-informazzjoni, minn issa ‘l quddiem, tkun inkluża awtomatikament fir-rapport tagħha u li tinforma wkoll bir-riżultati tal-użu min-naħa tal-persunal tagħha kemm tat-telexogħol kif ukoll tal-ħinijiet flessibbli.

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      (6)  Rapport Annwali ta’ Attività 2010, p. 91.

      (7)  ĠU L 250, 27.9.2011, p. 90.

      (8)  Rapport Annwali ta’ Attività 2010, p. 54.

      (9)  Rapport Annwali ta’ Attività 2010, p. 6.

      (10)  Rapport Annwali ta’ Attività 2010, p. 8.


title: Id-Deċiżjoni tal-Kunsill ta' l-20 ta' Mejju 1975 li tistabbilixxi kumitat farmaċewtiku

text:
Avviż Legali Importanti

|

31975D0320

Official Journal L 147 , 09/06/1975 P. 0023 - 0023 Finnish special edition: Chapter 13 Volume 4 P. 0108  Spanish special edition: Chapter 13 Volume 4 P. 0102  Swedish special edition: Chapter 13 Volume 4 P. 0108  Portuguese special edition Chapter 13 Volume 4 P. 0102

		Id-Deċiżjoni tal-Kunsillta' l-20 ta' Mejju 1975li tistabbilixxi kumitat farmaċewtiku(75/320/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea;Wara li kkunsidra l-proposta mill-Kummissjoni;Billi l-implimentazzjoni tal-miżuri adottati mill-Kunsill dwar l-approssimazzjoni tal-liġijiet rigward prodotti ta' speċjalitajiet mediċinali għall-użu fuq il-bniedem tista' toħloq problemi li għandhom ikunu eżaminati flimkien;Billi, għal din il-fini, għandu jiġi stabbilit Kumitat, immexxi minn rappreżentant tal-Kummissjoni u magħmul mir-rappreżentanti ta' l-Istati Membri mill-amministrazzjonijiet ta' dawk l-Istati,IDDEĊIDA KIF ĠEJ:Artikolu 1Kumitat imsejjaħ "il-Kumitat Farmaċewtiku" għandu jkun stabbilit u anness mal-Kummissjoni.Artikolu 2Mingħajr preġudizzju għall-inkarigi tal-Kumitat għall-Prodotti Ta' speċjalitajiet mediċinali riferuti fl-Artikolu 8 tat-Tieni Direttiva tal-Kunsill 75/319/KEE [1] ta' l-20 ta' Mejju 1975 dwar l-approssimazzjoni tad-dispożizzjonijiet imniżżla mil-liġi, mir-regolamenti jew azzjoni amministrattiva dwar il-prodotti ta' speċjalitajiet mediċinali, l-inkarigu ta' dan il-Kumitat ikun li jeżamina:- kull mistoqsija dwar l-applikazzjoni tad-Direttivi fuq il-prodotti ta' speċjalitajiet mediċinali li jitqajmu mill-President tiegħu — jew fuq inizjattiva tiegħu jew fuq talba tar-rappreżentant ta' Stat Membru;- kull mistoqsija oħra fil-qasam tal-prodotti ta' speċjalitajiet mediċinali li jitqajmu mill-President tiegħu — jew fuq inizjattiva tiegħu jew fuq talba tar-rappreżentant ta' Stat Membru.Il-Kummissjoni għandha tikkonsulta l-Kumitat meta tħejji l-proposti għad-Direttivi fil-qasam tal-prodotti ta' speċjalitajiet mediċinali, u b' mod partikolari meta tikkunsidra xi emendi għad-Direttiva tal-Kunsill 65/65/KEE [2] tas-26 ta' Jannar 1965 dwar l-approssimazzjoni tad-dispożizzjonijiet imniżżla bil-liġi, bir-regolament jew azzjoni amministrattiva rigward il-prodotti ta' speċjalitajiet mediċinali li jista' jkollha okkażjoni li tipproponi.Artikolu 31. Il-Kumitat għandu jkun magħmul minn esperti għolja f'affarijiet tas-saħħa pubblika mill-amministrazzjonijiet ta' l-Istati Membri u kull Stat Membru għandu jkollu rappreżentant.2. Għandu jkun hemm deputat wieħed għal kull rappreżentant. Dan id-deputat għandu jkun intitolat li jieħu sehem fil-laqgħat tal-Kumitat.3. Rappreżentant tal-Kummissjoni jmexxi l-Kumitat.Artikolu 4Il-Kumitat għandu jadotta r-regoli tiegħu ta' proċedura.Magħmula fi Brussel, fl-20 ta' Mejju 1975.Għall-KunsillIl-PresidentR. Ryan[1] Ara paġna 13 ta' dan il-Ġurnal Uffiċjali.[2] ĠU C 22, tad-9.2.1965, p. 369/65.--------------------------------------------------


title: Deċiżjoni (UE) 2017/1359 tal-Bank Ċentrali Ewropew tat-18 ta' Mejju 2017 li temenda d-Deċiżjoni (UE) 2016/948 dwar l-implimentazzjoni tal-programm ta' xiri mis-settur korporattiv (BĊE/2017/13)

text:
                  21.7.2017

                  MT

                  Il-Ġurnal Uffiċjali tal-Unjoni Ewropea

                  L 190/20

            DEĊIŻJONI (UE) 2017/1359 TAL-BANK ĊENTRALI EWROPEW
      tat-18 ta' Mejju 2017
      li temenda d-Deċiżjoni (UE) 2016/948 dwar l-implimentazzjoni tal-programm ta' xiri mis-settur korporattiv (BĊE/2017/13)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
      Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u, b'mod partikolari t-tieni subparagrafu tal-Artikolu 12.1 flimkien mal-ewwel inċiż tal-Artikolu 3.1, u l-Artikolu 18.1 tiegħu,
      Billi:

                  (1)

                  Id-Deċiżjoni (UE) 2016/948 tal-Bank Ċentrali Ewropew (BĊE/2016/16) (1), stabbilixxiet programm ta' xiri mis-settur korporattiv (CSPP). Flimkien mat-tielet programm ta' xiri ta' bonds iggarantiti, il-programm ta' xiri ta' titoli ggarantiti b'assi u l-programm ta' xiri ta' assi tas-settur pubbliku mis-swieq sekondarji, is-CSPP huwa parti mill-programm ta' xiri ta' assi estiż (APP). L-għan tal-APP huwa li jkompli jtejjeb it-trasmissjoni tal-politika monetarja, sabiex jiffaċilita l-għoti ta' kreditu lill-ekonomija taż-żona tal-euro, iħaffef il-kundizzjonijiet għat-teħid ta' self minn unitajiet domestiċi u ditti u jikkontribwixxi sabiex ir-rati tal-inflazzjoni jinġiebu lura għal livelli li huma taħt iżda qrib għal 2 % fuq medda ta' żmien medju, b'mod konsistenti mal-objettiv primarju tal-Bank Ċentrali Ewropew (BĊE) li jżomm l-istabbiltà tal-prezzijiet.

                  (2)

                  Il-kisba ta' politika monetarja waħdanija, inkluż permezz tal-APP, tinvolvi d-definizzjoni tal-għodda, tal-istrumenti u l-proċeduri li jridu jintużaw mill-Eurosistema sabiex tiġi implimentata politika bħal din b'mod uniformi fl-Istati Membri kollha li l-munita tagħhom hija l-euro.

                  (3)

                  Il-Kunsill Governattiv iddeċieda fit-22 ta' Marzu 2017 li għandhom jiġu rfinati aktar ir-regoli applikabbli għal strumenti ta' dejn maħruġa minn entitajiet ta' stralċ sabiex jiġi żgurat li dawn jiġu ttrattati b'mod konsistenti fil-politika monetarja tal-Eurosistema permezz tal-APP.

                  (4)

                  Għalhekk, id-Deċiżjoni (UE) 2016/948 (BĊE/2016/16) għandha tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      Emenda
      1.   Fl-Artikolu 2 tad-Deċiżjoni (UE) 2016/948 (BĊE/2016/16) is-subpunt (j) tal-punt 1 huwa mibdul b'dan li gej:

                     “(j)

                     mhijiex entità, kemm jekk tkun proprjetà pubblika jew privata, li: (i) ikollha bħala l-iskop ewlieni tagħha l-iżvestiment gradwali tal-assi tagħha u l-waqfien tan-negozju tagħha; jew (ii) tkun entità għall-ġestjoni jew l-iżvestiment ta' assi stabbilita biex tappoġġa ristrutturar u/jew riżoluzzjoni tas-settur finanzjarju (*1), inklużi vetturi tal-ġestjoni tal-assi li jirriżultaw minn azzjoni ta' riżoluzzjoni fil-forma tal-applikazzjoni ta' għodda għas-separazzjoni tal-assi skont l-Artikolu 26 tar-Regolament (UE) Nru 806/2014 tal-Parlament Ewropew u tal-Kunsill (*2) jew leġiżlazzjoni nazzjonali li timplimenta l-Artikolu 42 tad-Direttiva 2014/59/UE tal-Parlament Ewropew u tal-Kunsill (*3);

      2.   Fl-Artikolu 2 tad-Deċiżjoni (UE) 2016/948 (BĊE/2016/16), is-subpunt (k) tal-punt 1 huwa mħassar.
      Artikolu 2
      Dħul fis-seħħ
      Din id- Deċiżjoni għandha tidħol fis-seħħ fil-21 ta' Lulju 2017.

         Magħmul fi Frankfurt am Main, it-18 ta' Mejju 2017.

               Għall-Kunsill Governattiv tal-BĊE

               Il-President tal-BĊE

            Mario DRAGHI

         (1)  Id-Deċiżjoni (UE) 2016/948 tal-Bank Ċentrali Ewropew tal-1 ta' Ġunju 2016 dwar l-implimentazzjoni tal-programm ta' xiri mis-settur korporattiv (BĊE/2016/16) (ĠU L 157, 15.6.2016, p. 28).


title: Deċiżjoni tal-Kumitat Permanenti tal-Istati tal-EFTA Nru 5/2010/KP tad- 9 ta’ Diċembru 2010 li temenda d-Deċiżjoni tal-Kumitat Permanenti Nru 4/2004/KP li tistabbilixxi Kumitat tal-Mekkaniżmu Finanzjarju

text:
               24.3.2011

               MT

               Il-Ġurnal Uffiċjali tal-Unjoni Ewropea

               L 78/57

         DEĊIŻJONI TAL-KUMITAT PERMANENTI TAL-ISTATI TAL-EFTA
   Nru 5/2010/KP
   tad-9 ta’ Diċembru 2010
   li temenda d-Deċiżjoni tal-Kumitat Permanenti Nru 4/2004/KP li tistabbilixxi Kumitat tal-Mekkaniżmu Finanzjarju
   IL-KUMITAT PERMANENTI TAL-ISTATI TAL-EFTA,
   Wara li kkunsidra l-Ftehim dwar iż-Żona Ekonomika Ewropea, kif aġġustat mill-Protokoll li Jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ il-Ftehim taż-ŻEE,
   Wara li kkunsidra l-Ftehim bejn l-Unjoni Ewropea, l-Islanda, il-Prinċipat tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE bejn l-2009 u l-2014,
   Wara li kkunsidra il-Protokoll 38b dwar il-Mekkaniżmu Finanzjarju taż-ŻEE, imdaħħal fil-Ftehim taż-ŻEE permezz tal-Ftehim imsemmi hawn fuq bejn l-Unjoni Ewropea, l-Islanda, il-Prinċipat tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE bejn l-2009 u l-2014,
   Wara li kkunsidra l-Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju tan-Norveġja għall-perjodu 2009 – 2014,
   Wara li kkunsidra d-Deċiżjoni tal-Kumitat Permanenti tal-Istati tal-EFTA Nru 4/2004/KP tat-3 ta' Ġunju 2004 li tistabbilixxi Kumitat tal-Mekkaniżmu Finanzjarju (1),
   Wara li kkunsidra d-Deċiżjoni tal-Kumitat Permanenti tal-Istati tal-EFTA Nru 1/2010/KP tat-28 ta' Jannar 2010 li tistabbilixxi Kumitat Interim tal-Mekkaniżmu Finanzjarju taż-ŻEE 2009-2014 (2),
   IDDEĊIEDA DAN LI ĠEJ:
   Artikolu 1
   Fl-Artikolu 1 tad-Deċiżjoni Nru 4/2004/KP it-tieni sentenza tal-paragrafu 1 għandha tinbidel permezz ta’ dan li ġej:
   “Il-Kumitat għandu jmexxi l-Mekkaniżmu Finanzjarju taż-ŻEE 2004-2009 u l-Mekkaniżmu Finanzjarju taż-ŻEE 2009-2014”.
   Artikolu 2
   Din id-Deċiżjoni għandha tibda tapplika fil-ġurnata li tidħol fis-seħħ jew fil-ġurnata tal-applikazzjoni proviżorja tal-att legali li jistabbilixxi l-Mekkaniżmu Finanzjarju taż-ŻEE għall-perjodu 2009-2014.
   Artikolu 3
   Din id-Deċiżjoni għandha tkun ippubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Diċembru 2010.

            F’isem il-Kumitat Permanenti

            Il-President

         Stefán Haukur JÓHANNESSON

            Is-Segretarju Ġenerali

         Kåre BRYN

      (1)  ĠU L 52, 23.2.2006, p. 54.

      (2)  ĠU L 53, 4.3.2010, p. 19.


title: 2014/179/UE: Deċiżjoni tal-Bank Ċentrali Ewropew tat- 22 ta’ Jannar 2014 li temenda d-Deċiżjoni BĊE/2004/2 li tadotta r-Regoli tal-Proċedura tal-Bank Ċentrali Ewropew (BĊE/2014/1)

text:
                  29.3.2014

                  MT

                  Il-Ġurnal Uffiċjali tal-Unjoni Ewropea

                  L 95/56

            DEĊIŻJONI TAL-BANK ĊENTRALI EWROPEW
      tat-22 ta’ Jannar 2014
      li temenda d-Deċiżjoni BĊE/2004/2 li tadotta r-Regoli tal-Proċedura tal-Bank Ċentrali Ewropew
      (BĊE/2014/1)
      (2014/179/UE)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 12.3 tiegħu,
      Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikoli 25(2) u 26(12) tiegħu,
      Billi:

                  (1)

                  Huwa meħtieġ li l-organizzazzjoni interna tal-BĊE u tal-korpi responsabbli għat-teħid tad-deċiżjonijiet jiġu aġġustati għar-rekwiżiti l-ġodda li joħorġu mir-Regolament (UE) Nru 1024/2013 biex tiġi kkjarifikata l-interazzjoni bejn il-korpi involuti fil-proċess tat-tħejjija u tal-adottar tad-deċiżjonijiet superviżorji.

                  (2)

                  Huwa meħtieġ li jiġi stabbilit Kodiċi ta’ Kondotta li jistabbilixxi l-istandards etiċi għal gwida tal-membri tal-Kunsill Governattiv u tas-supplenti maħtura tagħhom meta jeżerċitaw il-funzjonijiet tagħhom.

                  (3)

                  Huwa meħtieġ li jiġi stabbilit kumitat tal-verifika ta’ livell għoli biex isaħħaħ il-livelli interni u esterni tal-kontroll u biex jikkontribwixxi għal aktar titjib fil-governanza korporattiva tal-BĊE u tal-Eurosistema.

                  (4)

                  L-Artikolu 21 tar-Regoli tal-Proċedura jispeċifika li l-Kundizzjonijiet tal-Impjieg u r-Regoli tal-Persunal għandhom jiddeterminaw ir-relazzjoni tal-impjieg bejn il-BĊE u l-persunal tiegħu. Il-Kundizzjonijiet tal-Impjieg u r-Regoli tal-Persunal ġew emendati sabiex jinkludu r-regoli li jirregolaw l-għażla u l-ħatra tal-kandidati. L-Artikolu 20 tar-Regoli tal-Proċedura dwar l-għażla, il-ħatra u l-promozzjoni tal-persunal m’għadux meħtieġ u għalhekk għandu jiġi revokat.

                  (5)

                  Huwa wkoll meħtieġ li jiġu riflessi xi bidliet żgħar tekniċi u editorjali bħall-innumerar mill-ġdid tal-artikoli tat-Trattat u tal-Istatut tas-Sistema Ewropea tal-Banek Ċentrali u tal-Bank Ċentrali Ewropew.

                  (6)

                  Il-proċedura tan-nuqqas ta’ oġġezzjoni skont l-Artikolu 26(8) tar-Regolament (UE) Nru 1024/2013 m’għandhiex tapplika għad-deċiżjonijiet relatati mal-qafas ġenerali li fih ser jittieħdu deċiżjonijiet superviżorji bħall-qafas organizzattiv imsemmi fl-Artikolu 6(7) tar-Regolament (UE) Nru 1024/2013.

                  (7)

                  Id-Deċiżjoni BĊE/2004/2 (2) għandha tiġi emendata sabiex tikkunsidra dawn l-iżviluppi,

            ADOTTA DIN ID-DEĊIŻJONI:
      Artikolu 1
      Emendi għar-Regoli tal-Proċedura tal-Bank Ċentrali Ewropew
      Id-Deċizjoni BĊE/2004/2 hija emendata kif ġej:

                  1.

                  L-Artikolu 1 huwa mibdul b’li gej:
                  “Artikolu 1

                     Definizzjonijiet

                              1.1.

                              Dawn ir-Regoli tal-Proċedura għandhom jissupplimentaw it-Trattat dwar il-Funzjonament tal-Unjoni Ewropea u l-Istatut tas-Sistema Ewropea tal-Banek Ċentrali u tal-Bank Ċentrali Ewropew. Mingħajr preġudizzju għad-dispożizzjonijiet fl-Artikolu 1.2, it-termini f’dawn ir-Regoli tal-Proċedura għandhom ikollhom l-istess tifsira bħal dik fit-Trattat u l-Istatut.

                              1.2.

                              It-termini ‘Stat Membru parteċipanti’, ‘awtorità nazzjonali kompetenti’ u ‘awtorità nazzjonali nnominata’ għandhom ikollhom l-istess tifsira kif definita fir-Regolament tal-Kunsill (UE) Nru 1024/2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (*).

                     (*)  ĠU L 287, 29.10.2013, p. 63.”."

                  2.

                  L-Artikolu 5a il-ġdid li ġej huwa mdaħħal:
                  “Artikolu 5a

                     Kodiċi ta’ Kondotta għall-membri tal-Kunsill Governattiv

                              5a.1.

                              Il-Kunsill Governattiv jadotta u jaġġorna Kodiċi ta’ Kondotta għall-gwida tal-membri tiegħu, li jiġi ppubblikat fuq il-websajt tal-BĊE.

                              5a.2.

                              Kull Gvernatur għandu jiżgura li l-persuni li jakkumpanjawh/a skont it-tifsira tal-Artikolu 3.2 u s-supplenti tiegħu/tagħha skont it-tifsira tal-Artikolu 3.3 jiffirmaw dikjarazzjoni ta’ konformità mal-Kodiċi tal-Kondotta qabel kull parteċipazzjoni fil-laqgħat tal-Kunsill Governattiv.”.

                  3.

                  L-Artikolu 9 huwa mibdul b’li ġej:
                  “Artikolu 9

                     Il-kumitati tal-Eurosistema/tas-SEBĊ

                              9.1.

                              Il-Kunsill Governattiv jistabbilixxi u jxolji l-kumitati. Huma jassistu fix-xogħol tal-korpi responsabbli għat-teħid tad-deċizjonijiet tal-BĊE u jirrapportaw lill-Kunsill Governattiv permezz tal-Bord Eżekuttiv.

                              9.2.

                              Fir-rigward ta’ kwistjonijiet ta’ politika relatati mas-superviżjoni prudenzjali tal-istituzzjonijiet ta’ kreditu, il-kumitati li jassistu fix-xogħol tal-BĊE fir-rigward tal-kompiti konferiti fuq il-BĊE mir-Regolament (UE) Nru 1024/2013 jirrapportaw lill-Bord Superviżorju u, fejn xieraq, lill-Kunsill Governattiv. B’konformità mal-proċeduri tiegħu stess, il-Bord Superviżorju jagħti mandat lill-Viċi-President sabiex jirrapporta dwar din l-attività lill-Kunsill Governattiv permezz tal-Bord Eżekuttiv.

                              9.3.

                              Il-kumitati huma magħmulin minn mhux aktar minn zewġ membri minn kull BĊN tal-Eurosistema u mill-BĊE, maħturin minn kull Gvernatur u mill-Bord Eżekuttiv rispettivament.

                              9.4.

                              Meta jkunu qed jassistu lill-korpi responsabbli għat-teħid tad-deċizjonijiet tal-BĊE fil-kompiti mogħtija lill-BĊE permezz tar-Regolament (UE) Nru 1024/2013, il-kumitati jinkludu membru wieħed mill-bank ċentrali u membru ieħor mill-awtorità nazzjonali kompetenti f’kull Stat Membru parteċipanti, maħtura minn kull Gvernatur wara konsultazzjoni mal-awtorità nazzjonali kompetenti rispettiva fejn l-awtorità nazzjonali kompetenti mhijiex bank ċentrali.

                              9.5.

                              Il-Kunsill Governattiv jistabbilixxi l-mandati tal-kumitati u jaħtar il-presidenti tagħhom. Bħala regola, il-president għandu jkun membru tal-persunal tal-BĊE. Kemm il-Kunsill Governattiv kif ukoll il-Bord Ezekuttiv għandhom id-dritt li jitolbu lill-kumitati għal studji dwar suġġetti speċifiċi. Il-BĊE jipprovdi assistenza segretarjali lill-kumitati.

                              9.6.

                              Kull bank ċentrali nazzjonali li mhuwiex fl-Eurosistema jista' wkoll jaħtar sa żewġ membri tal-persunal biex jieħdu sehem fil-laqgħat ta’ umitat kull meta jittratta kwistjonijiet li jaqgħu fil-qasam tal-kompetenza tal-Kunsill Ġenerali u kull meta l-president ta’ kumitat u l-Bord Eżekuttiv jidhrilhom li din il-parteċipazzjoni hija xierqa.

                              9.7.

                              Rappreżentanti ta’ istituzzjonijiet u korpi oħra tal-Unjoni u kwalunkwe terza persuna ħra jistgħu jiġu mistiedna wkoll biex jieħdu sehem fil-laqgħat ta’ kumitat kull meta l-president ta’ xi kumitat u l-Bord Eżekuttiv jidhrilhom li dan huwa xieraq.”.

                  4.

                  L-Artikolu 9b il-ġdid li ġej huwa mdaħħal:
                  “Artikolu 9b

                     Kumitat tal-Verifika

                  Sabiex jissaħħu l-livelli interni u esterni tal-kontroll diġà fis-seħħ u sabiex tkompli tittejjeb il-governanza korporattiva tal-BĊE u tal-Eurosistema, il-Kunsill Governattiv jistabbilixxi kumitat tal-verifika u jistipula l-mandat u l-kompożizzjoni tiegħu.”.

                  5.

                  L-Artikolu 11.3 huwa mibdul b’li ġej:

                              “11.3.

                              Il-Bord Eżekuttiv jadotta u jaġġorna Kodiċi tal-Kondotta għall-gwida tal-membri tiegħu u tal-membri tal-persunal tal-BĊE, li jiġi ppubblikat fuq il-websajt tal-BĊE.”.

                  6.

                  L-Artikoli li ġejjin qegħdin jiddaħħlu:
                  “KAPITOLU IVa

                     KOMPITI SUPERVIŻORJI

                     Artikolu 13a

                     Bord superviżorju

                  Bis-saħħa tal-Artikolu 26(1) tar-Regolament (UE) Nru 1024/2013, Bord Superviżorju stabbilit bħala korp intern tal-BĊE iwettaq b’mod sħiħ l-ippjanar u l-eżekuzzjoni tal-kompiti konferiti fuq il-BĊE relatati mas-superviżjoni prudenzjali ta’ istituzzjonijiet ta’ kreditu (minn hawn ’il quddiem ‘kompiti superviżorji’). Kull kompitu tal-Bord Superviżorju huwa mingħajr preġudizzju għall-kompetenzi tal-korpi responsabbli għat-teħid tad-deċiżjonijiet tal-BĊE.

                     Artikolu 13b

                     Kompożizzjoni tal-Bord Superviżorju

                              13b.1.

                              Il-Bord Superviżorju huwa kompost minn President, Viċi-President, erba’ rappreżentanti tal-BĊE u rappreżentant wieħed tal-awtorità nazzjonali kompetenti minn kull Stat Membru parteċipanti. Il-membri kollha tal-Bord Superviżorju jaġixxu fl-interess tal-Unjoni kollha.

                              13b.2.

                              Fejn l-awtorità kompetenti nazzjonali tal-Istat Membru parteċipanti mhijiex bank ċentrali, il-membru rispettiv tal-Bord Superviżorju jista’ jġib rappreżentant mill-bank ċentrali tal-Istat Membru tiegħu. Għall-finijiet ta’ votazzjoni, ir-rappreżentanti ta’ Stat Membru jitqiesu bħala membru wieħed.

                              13b.3.

                              Wara li jisma’ lill-Bord Superviżorju, il-Kunsill Governattiv jadotta l-proposta għall-ħatra tal-President u ta-Viċi-President tal-Bord Superviżorju li tiġi ppreentata lill-Parlament Ewropew għall-approvazzjoni.

                              13b.4.

                              It-termini u l-kundizzjonijiet tal-impjieg tal-President tal-Bord Superviżorju, b’mod partikolari is-salarju, il-pensjoni u benefiċċji ta’ sigurtà soċjali oħrajn tiegħu jew tagħha huma s-suġġett ta’ kuntratt mal-BĊE u jiġu ddeterminati mill-Kunsill Governattiv.

                              13b.5.

                              Il-mandat tal-Viċi-President tal-Bord Superviżorju huwa ta’ ħames snin u ma jistax jiġġedded. Ma jistax jestendi lil hinn mit-tmiem tal-mandat tiegħu/tagħha bħala membru tal-Bord Eżekuttiv.

                              13b.6.

                              Il-Kunsill Governattiv jaħtar l-erba’ rappreżentanti tal-BĊE fil-Bord Superviżorju, li ma jwettaqx dmirijiet relatati direttament mal-funzjoni tal-politika monetarja, fuq proposta mill-Bord Eżekuttiv.

                     Artikolu 13c

                     Votazzjoni skont l-Artikolu 26(7) tar-Regolament (UE) Nru 1024/2013

                  Għall-finijiet tal-adozzjoni tal-abozzi ta’ deċiżjonijiet skont l-Artikolu 26(7) tar-Regolament (UE) Nru 1024/2013 u fuq il-bażi ta’ Artikolu 16 tat-Trattat tal-Unjoni Ewropea, l-Artikolu 238(3) tat-Trattat dwar il-Funzjonament tal-Unjoni Ewropea, u l-Protokoll (Nru 36) dwar dispożizzjonijiet tranżitorji, japplikaw ir-regoli li ġejjin:

                              (i)

                              Sal-31 ta’ Ottubru 2014, id-deċiżjonijiet jitqiesu bħala adottati meta mill-inqas 50 % tal-membri tal-Bord Superviżorju li jirrappreżentaw mill-inqas 74 % tan-numru totali tal-voti pponderati u 62 % tal-popolazzjoni totali, jitfgħu vot favur.

                              (ii)

                              Mill-1 ta’ Novembru 2014, id-deċiżjonijiet jitqiesu bħala adottati meta mill-inqas 55 % tal-membri tal-Bord Superviżorju li jirrappreżentaw mill-inqas 65 % tal-popolazzjoni totali, jitfgħu vot favur. Minoranza li timblokka għandha tinkludi mill-inqas numru minimu ta’ membri tal-Bord Superviżorju li jirrappreżentaw 35 % tal-popolazzjoni totali, flimkien ma’ membru ieħor, u fin-nuqqas ta’ dan, il-maġġoranza kkwalifikata titiqies milħuqa.

                              (iii)

                              Bejn l-1 ta’ Novembru 2014 u l-31 ta’ Marzu 2017, fuq talba minn rappreżentant ta’ awtorità nazzjonali kompetenti jew fuq talba minn rappreżentant tal-BĊE fil-Bord Superviżorju, id-deċiżjonijiet jitqiesu bħala adottati meta mill-inqas 50 % tal-membri tal-Bord Superviżorju li jirrappreżentaw mill-inqas 74 % tan-numru totali tal-voti peżati u 62 % tal-popolazzjoni totali, jitfgħu vot favur.

                              (iv)

                              Kull wieħed mill-erba’ rappreżentanti tal-BĊE maħtura mill-Kunsill Governattiv għandu jkollu ponderazzjoni ugwali għall-ponderazzjoni medjana ta’ dawk ir-rappreżentanti tal-awtoritajiet nazzjonali kompetenti tal-Istati Membri parteċipanti, kif ikkalkulat fuq il-bażi tal-metodu stabbilit fl-Anness.

                              (v)

                              Il-voti tal-President u tall-Viċi-President għandhom ponderazzjoni ta’ żero u jgħoddu biss għad-definizzjoni tal-maġġoranza safejn huwa kkonċernat in-numru tal-membri tal-Bord Superviżorju.

                     Artikolu 13d

                     Ir-Regoli ta’ Proċedura tal-Bord Superviżorju

                  Il-Bord Superviżorju jadotta r-Regoli ta’ Proċedura wara li jkun ikkonsulta mal-Kunsill Governattiv. Ir-Regoli ta’ Proċedura jiżguraw it-trattament ugwali tal-Istati Membri parteċipanti kollha.

                     Artikolu 13e

                     Kodiċi ta’ Kondotta għall-membri tal-Bord Superviżorju

                              13e.1.

                              Il-Bord Superviżorju jadotta u jaġġorna Kodiċi ta’ Kondotta għal gwida tal-membri tiegħu, li jiġi ppubblikat fuq il-websajt tal-BĊE.

                              13e.2.

                              Kull membru jiżgura li, jekk l-awtorità nazzjonali kompetenti mhijiex bank ċentrali, kull waħda mill-persuni li jakkompanjaw, supplenti u r-rappreżentanti tal-banek ċentrali nazzjonali tiegħu, tiffirma dikjarazzjoni ta’ konformità mal-Kodiċi ta’ Kondotta qabel kwalunkwe parteċipazzjoni fil-laqgħat tal-Bord Superviżorju.

                     Artikolu 13f

                     Laqgħat tal-Bord Superviżorju

                  Il-Bord Superviżorju normalment iżomm il-laqgħat tiegħu fil-bini tal-BĊE. Il-proċedimenti tal-laqgħat tal-Bord Superviżorju jiġu pprovduti lill-Kunsill Governattiv, għall-informazzjoni, malli jiġu adottati.

                     Artikolu 13g

                     Adozzjoni ta’ deċiżjonijiet għall-finijiet tat-twettiq tal-kompiti imsemmija fl-Artikolu 4 tar-Regolament (UE) Nru 1024/2013

                              13g.1.

                              Il-Bord Superviżorju jipproponi lill-Kunsill Governattiv abbozzi kompleti ta’ deċiżjonijiet għall-finijiet li jitwettqu l-kompiti msemmija fl-Artikolu 4 tar-Regolament (UE) Nru 1024/2013 flimkien man-noti spjegattivi li jiddeskrivu l-isfond għal u r-raġunijiet prinċipali li huma bażi tal-abbozz tad- deċiżjoni. Dawn l-abbozzi ta’ deċiżjonijiet jiġu trażmessi simultanjament lill-awtoritajiet nazzjonali kompetenti tal-Istati Membri parteċipanti kkonċernati flimkien mal-informazzjoni dwar l-iskadenza mogħtija lill-Kunsill Governattiv f’konformità mal- Artikolu 13 g.2.

                              13g.2.

                              Abbozz ta’ deċiżjoni skont it-tifsira tal-Artikolu 13 g.1 titqies adottata sakemm il-Kunsill Governattiv ma joġġezzjonax għaliha fi żmien għaxart ijiem tax-xogħol. F’sitwazzjonijiet ta’ emerġenza, perjodu ta’ żmien raġonevoli għandu jiġi ddefinit mill-Bord Superviżorju u m’għandux jeċċedi t-48 siegħa. Il-Kunsill Governattiv jiddikjara r-raġunijiet għall-oġġezzjonijiet bil-miktub. Id-deċiżjoni tiġi trażmessa lill-Bord Superviżorju u lill-awtoritajiet nazzjonali kompetenti tal-Istati Membri kkonċernati.

                              13g.3.

                              Stat Membru parteċipanti li mhuwiex fiż-żona tal-euro għandu jinnotifika lill-BĊE b’kull nuqqas ta’ qbil irraġunat permez ta’ abbozz ta’ deċiżjoni tal-Bord Superviżorju fi żmien ħamest ijiem tax-xogħol minn meta jirċievi l-abbozz ta’ deċiżjoni skont l-Artikolu 13 g.1. Il-President tal-BĊE jittrażmetti n-nuqqas ta’ qbil irraġunat lill-Kunsill Governattiv u lill-Bord Superviżorju mingħajr dewmien. Il-Kunsill Governattiv iqis bis-sħiħ ir-raġunijiet misjuba f’valutazzjoni mħejjija mill-Bord Superviżorju meta jkun qed jiddeċiedi fuq il-kwistjoni fi żmien ħamest ijiem ta’ xogħol mill-informazzjoni dwar in-nuqqas ta’ qbil irraġunat. Din id-deċiżjoni, flimkien ma’ spjegazzjoni bil-miktub, tiġi trażmessa lill-Bord Superviżorju u lill-awtoritajiet nazzjonali kompetenti tal-Istati Membri kkonċernati.

                              13g.4.

                              Stat Membru parteċipanti li mhuwiex fiż-żona tal-euro jinnotifika lill-BĊE b’kull nuqqas ta’ qbil irraġunat ma’ oġġezzjoni tal-Kunsill Governattiv għal abbozz ta’ deċiżjoni tal-Bord Superviżorju fi żmien ħamest ijiem tax-xogħol minn meta jirċievi din l-oġġezzjoni skont l-Artikolu 13 g.2. Il-President tal-BĊE jittrażmetti n-nuqqas ta’ qbil irraġunat lill-Kunsill Governattiv u l-Bord Superviżorju mingħajr dewmien. Il-Kunsill Governattiv jagħti l-opinjoni tiegħu dwar in-nuqqas ta’ qbil irraġunat espress mill-Istat Membru fi żmien 30 jum, u, waqt li jagħti r-raġunijiet tiegħu, jikkonferma jew jirtira l-oġġezzjoni tiegħu. Din id-deċiżjoni dwar il-konferma jew l-irtirar tal-oġġezzjoni tiegħu għandha tiġi trażmessa lill-awtorità nazzjonali kompetenti tal-Istat Membru kkonċernat. Jekk il-Kunsill Governattiv jirtira l-oġġezzjoni, l-abbozz ta’ deċiżjoni tal-Bord Superviżorju għandu jitqies bħala adottat fid-data tal-irtirar tal-oġġezzjoni.

                     Artikolu 13h

                     Adozzjoni ta’ deċiżjonijiet għall-finijiet tat-twettiq tal-kompiti msemmija fl-Artikolu 5 tar-Regolament (UE) Nru 1024/2013

                              13h.1.

                              Jekk awtorità nazzjonali kompetenti jew innominata tinnotifika lill-BĊE bl-intenzjoni tagħha li tapplika r-rekwiżiti għar-riżervi tal-kapital jew kwalunkwe miżuri oħrajn maħsubin biex jindirizzaw riskji sistematiċi jew makro-prudenzjali skont l-Artikolu 5(1) tar-Regolament (UE) Nru 1024/2013, malli s-Segretarju tal-Bord Superviżorju jirċievi n-notifika, din għandha tiġi trażmessa lill-Kunsill Governattiv u lill-Bord Superviżorju mingħajr dewmien. Fuq proposta mħejjija mill-Bord Superviżorju fuq il-bażi tal-inizjattiva u li tikkunsidra l-kontribut tal-kumitat relevanti u tal-istruttura interna relevanti, il-Kunsill Governattiv jiddeċiedi dwar il-kwistjoni fi żmien tlitt ijiem ta’ xogħol. Fejn il-Kunsill Governattiv joġġezzjona għall-miżura nnotifikata, għandu jispjega r-raġunijiet tiegħu bil-miktub lill-awtorità nazzjonali kompetenti jew innominata fi żmien ħamest ijiem ta’ xogħol min-notifika lill-BĊE.

                              13h.2.

                              Jekk il-Kunsill Governattiv, fuq proposta mħejjija mill-Bord Superviżorju bbażata fuq l-inizjattiva u li tikkunsidra l-kontribut tal-kumitat relevanti u tal-istruttura interna relevanti, għandu l-intenzjoni li japplika rekwiżiti ogħla għar-riżervi tal-kapital jew li japplika miżuri iktar stretti maħsubin biex jindirizzaw riskji sistematiċi jew makro-prudenzjali skont l-Artikolu 5(2) tar-Regolament (UE) Nru 1024/2013, din l-intenzjoni tiġi nnotifikata lill-awtorità nazzjonali kompetenti jew innominata kkonċernata mill-inqas għaxart ijiem ta’ xogħol qabel ma tittieħed din id-deċiżjoni. Jekk l-awtorità nazzjonali kompetenti jew innominata tinnotifika lill-BĊE bil-miktub bl-oġġezzjoni rraġunata fi żmien ħamest ijiem ta’ xogħol mill-wasla tan-notifika, malli s-Segretarju tal-Bord Superviżorju jirċievi din in-notifika, din l-oġġezzjoni għandha tiġi trażmessa lill-Kunsill Governattiv u lill-Bord Superviżorju mingħajr dewmien. Il-Kunsill Governattiv jiddeċiedi dwar il-kwistjoni fuq il-bażi ta’ proposta mħejjija mill-Bord Superviżorju bbażata fuq l-inizjattiva u filwaqt li jqis il-kontribut tal-kumitat relevanti u tal-istruttura relevanti interna.Din id-deċiżjoni għandha tiġi trażmessa lill-awtorità nazzjonali kompetenti jew innominata kkonċernata.

                              13h.3.

                              Il-Kunsill Governattiv għandu d-dritt jitlob li japprova, joġġezzjona jew jemenda proposti tal-Bord Superviżorju skont it-tifsira tal-Artikolu 13 h.1 u l-Artikolu 13 h.2. Il-Kunsill Governattiv għandu wkoll id-dritt li jitlob lill-Bord Superviżorju biex jissottometti proposta skont it-tifsira tal-Artikolu 13 h.1 u l-Artikolu 13 h.2 jew biex iwettaq analiżi speċifika. Jekk il-Bord Superviżorju ma jissottometti l-ebda proposta li tindirizza dawn it-talbiet, il-Kunsill Governattiv, filwaqt li jqis il-kontribut tal-kumitat relevanti u tal-istruttura interna relevanti, jista’ jieħu deċiżjoni fin-nuqqas ta’ proposta mill-Bord Superviżorju.

                     Artikolu 13i

                     Adozzjoni ta’ deċiżjonijiet skont l-Artikolu 14(2) sa (4) tar-Regolament (UE) Nru 1024/2013

                  Jekk awtorità nazzjonali kompetenti tinnotifika lill-BĊE bl-abbozz ta’ deċiżjoni tagħha skont l-Artikolu 14(2) tar-Regolament (UE) Nru 1024/2013, il-Bord Superviżorju jittrażmetti l-abbozz ta’ deċiżjoni, flimkien mal-evalwazzjoni tagħha, lill-Kunsill Governattiv fi żmien ħamest ijiem ta’ xogħol. L-abbozz ta’ deċiżjoni titqies adottata sakemm il-Kunsill Governattiv ma joġġezzjonax fi żmien għaxart ijiem ta’ xogħol min-notifika lill-BĊE, li tista’ tiġi estiża darba għall-istess perjodu f’każijiet iġġustifikati.

                     Artikolu 13j

                     Qafas ġenerali msemmi fl-Artikolu 6(7) tar-Regolament (UE) Nru 1024/2013

                  Il-Kunsill Governattiv jadotta deċiżjonijiet li jistabbilixxu l-qafas ġenerali biex jiġu organizzati l–arranġamenti prattiċi għall-implimentazzjoni tal-Artikolu 6 tar-Regolament (UE) Nru 1024/2013, b’konsultazzjoni mal-awtoritajiet nazzjonali kompetenti u fuq il-bażi ta’ proposta mill-Bord Superviżorju barra mill-ambitu tal-proċedura tan-nuqqas ta’ oġġezzjoni.

                     Artikolu 13k

                     Separazzjoni tal-politika monetarja u l-kompiti superviżorji

                              13k.1.

                              Il-BĊE iwettaq il-kompiti kkonferiti lilu bir-Regolament (UE) Nru 1024/2013 mingħajr preġudizzju għal, u b’mod separat mill-kompiti tiegħu relatati mal-politika monetarja u kwalunkwe kompitu ieħor.

                              13k.2.

                              Il-BĊE jieħu l-miżuri kollha neċessarji biex jiżgura s-separazzjoni bejn il-politika monetarja u l-funzjonijiet superviżorji.

                              13k.3.

                              Is-separazzjoni tal-politika monetarja u l-funzjoni superviżorja ma teskludix il-iskambju bejn dawn iż-żewġ oqsma funzjonali tal-informazzjoni neċessarja għat-twettiq tal-kompiti tal-BĊE u tas-SEBĊ.

                     Artikolu 13l

                     Organizzazzjoni tal-laqgħat tal-Kunsill Governattiv dwar il-kompiti superviżorji

                              13l.1.

                              Il-laqgħat tal-Kunsill Governattiv dwar il-kompiti superviżorji isiru separatament mil-laqgħat regolari tal-Kunsill Governattiv u għandhom aġendi separati.

                              13l.2.

                              Fuq proposta mill-Bord Superviżorju, il-Bord Eżekuttiv ifassal aġenda provviżorja u jibgħatha, flimkien mad-dokumenti relevanti imħejjija mill-Bord Superviżorju, lill-membri tal-Kunsill Governattiv u parteċipanti awtorizzati oħra mill-inqas tmint ijiem qabel il-laqgħa relevanti. Dan ma japplikax għal emerġenzi, li fihom il-Bord Eżekuttiv jaġixxi b’mod xieraq wara li jitqiesu ċ-ċirkostanzi.

                              13l.3.

                              Il-Kunsill Governattiv tal-BĊE jikkonsulta mal-Gvernaturi tal-BĊNi li mhumiex fl-Eurosistema tal-Istati Membri parteċipanti qabel ma joġġezzjona għal abbozz ta’ deċiżjoni mħejji mill-Bord Superviżorju li huwa indirizzat lill-awtoritajiet nazzjonali kompetenti fir-rigward tal-istituzzjonijiet ta’ kreditu stabbiliti fl-Istati Membri parteċipanti li mhumiex fiż-żona tal-euro. L-istess japplika fejn l-awtoritajiet nazzjonali kkonċernati jinformaw lill-Kunsill Governattiv bin-nuqqas ta’ qbil irraġunat tagħhom ma’ dan l-abbozz ta’ deċiżjoni tal-Bord Superviżorju.

                              13l.4.

                              Sakemm mhux speċifikat mod ieħor f’dan il-Kapitolu, id-dispożizzjonijiet ġenerali tal-laqgħat tal-Kunsill Governattiv stabbiliti f’Kapitolu 1 japplikaw għal-laqgħat tal-Kunsill Governattiv dwar il-kompiti superviżorji.

                     Artikolu 13m

                     Struttura interna dwar il-kompiti superviżorji

                              13m.1.

                              Il-kompetenza tal-Bord Eżekuttiv fir-rigward tal-istruttura interna tal-BĊE u l-persunal tal-BĊE tinkludi l-kompiti superviżorji. Il-Bord Eżekuttiv jikkonsulta lill-President u lill-Viċi-President tal-Bord Superviżorju fuq din l-istruttura interna. L-Artikoli 10 u 11 għandhom japplikaw kif meħtieġ.

                              13m.2.

                              Il-Bord Superviżorju, bi qbil mal-Bord Eżekuttiv, jista’ jistabbilixxi u jxolji substruttura ta’ natura temporanja, bħal gruppi ta’ ħidma jew task forces. Huma jassistu fil-ħidma dwar il-kompiti superviżorji u jirrapportaw lill-Bord Superviżorju.

                              13m.3.

                              Il-President tal-BĊE, wara li jikkonsulta mal-President tal-Bord Superviżorju, għandu jaħtar membru tal-persunal tal-BĊE bħala Segretarju tal-Bord Superviżorju u tal-Kumitat ta’ Tmexxija. Is-Segretarju jassisti lill-President jew, fl-assenza tiegħu/tagħha, lill-Viċi-President fil-preparamenti tal-laqgħat tal-Bord Superviżorju u għandu jkun responsabbli għall-abbozzar tal-proċedimenti ta’ dawn il-laqgħat.

                              13m.4.

                              Is-Segretarju jikkoordina mas-Segretarju tal-Kunsill Governattiv għat-tħejjija tal-laqgħat tal-Kunsill Governattiv dwar il-kompiti superviżorji u huwa responsabbli għall-abbozzar tal-proċedimenti ta’ dawn il-laqgħat.

                     Artikolu 13n

                     Rapport skont l-Artikolu 20(2) tar-Regolament (EU) Nru 1024/2013

                  Fuq proposta mill-Bord Superviżorju sottomessa mill-Bord Eżekuttiv, il-Kunsill Governattiv għandu jadotta r-rapporti annwali indirizzati lill-Parlament Ewropew, lill-Kunsill, lill-Kummissjoni u l-Eurogroup kif mitlub taħt l-Artikolu 20(2) tar-Regolament (UE) Nru 1024/2013.

                     Artikolu 13o

                     Rappreżentanti tal-BĊE fl-Awtorità Bankarja Ewropea

                              13o.1.

                              Fuq proposta mill-Bord Superviżorju, il-President tal-BĊE għandu jaħtar jew isejjaħ lura r-rappreżentanti tal-BĊE għall-Bord Superviżorju tal-Awtorità Bankarja Ewropea kif ipprovduta minn Artikolu 40(1)(d) tar-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea), li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (**).

                              13o.2.

                              Il-President għandu jinnomina t-tieni rappreżentant li jakkumpanja kompetenti fil-kompiti bankarji ċentrali lill-Bord Superviżorju tal-Awtorità Bankarja Ewropea.

                     (**)  ĠU L 331, 15.12.2010, p. 12.”."

                  7.

                  L-Artikolu 15.1 huwa mibdul b’ li ġej:

                              “15.1.

                              Qabel it-tmiem ta’ kull sena finanzjarja, il-Kunsill Governattiv, filwaqt li jaġixxi fuq proposta mill-Bord Eżekuttiv skont kwalunkwe prinċipji stabbiliti minn tal-ewwel, jadotta l-baġit tal-BĊE għas-sena finanzjarja sussegwenti. In-nefqa għall-kompiti superviżorji għandha tkun identifikabbli b’mod separat f il-baġit u għandha ssir b’konsultazzjoni mal-President u l-Viċi-President tal-Bord Superviżorju.”.

                  8.

                  L-Artikolu 17.5 huwa mibdul b’ li ġej:

                              “17.5.

                              Mingħajr preġudizzju għat-tieni paragrafu tal-Artikolu 43, u l-ewwel subinċiż tal-Artikolu 46.1 tal-Istatut, l-Opinjonijiet tal-BĊE jiġu adottati mill-Kunsill Governattiv. Madankollu, f’ċirkustanzi eċċezzjonali u sakemm tal-anqas tliet Gvernaturi jiddikjaraw ix-xewqa tagħhom li jibqgħu iżommu l-kompetenza tal-Kunsill Governattiv għall-adozzjoni ta’ opinjonijiet speċifiċi, l-Opinjonijiet tal-BĊE jistgħu jiġu adottati mill-Bord Eżekuttiv, b’konformità ma’ kummenti mogħtija mill-Kunsill Governattiv u meta jiġi kkunsidrata l-kontribut tal-Kunsill Ġenerali. Il-Bord Eżekuttiv huwa kompetenti biex jiffinalizza l-Opinjonijiet tal-BĊE fuq kwistjonijiet tekniċi ħafna u biex jinkorpora bidliet jew korrezzjonijiet fattwali. L-Opinjonijiet tal-BĊE jiġu ffirmati mill-President. Sabiex l-Opinjonijiet tal-BĊE jiġu adottati fir-rigward ta’ superviżjoni prudenzjali tal-istituzzjonijiet ta’ kreditu, il-Kunsill Governattiv jista’ jikkonsulta lill-Bord Superviżorju.”.

                  9.

                  L-Artikolu 17.8 huwa mibdul b’ li ġej:

                              “17.8.

                              Ir-Regolament Nru 1 li jistabbilixxi l-lingwi li għandhom jintużaw mill-Komunità Ekonomika Ewropea (***) japplika għall-atti legali speċifikati fl-Artikolu 34 tal-Istatut.

                     (***)  ĠU 17, 6.10.1958, p. 385/58 (Edizzjoni Speċjali bil-Malti: Kapitolu 01 Volum 01 p. 3.)”."

                  10.

                  Jiddaħħal l-artikolu li ġej:
                  “Artikolu 17a

                     Strumenti legali tal-BĊE relatati mal-kompiti superviżorji

                              17a.1.

                              Sakemm mhux speċifikat mod ieħor fir-regolamenti adottati mill-BĊE skont ir-Regolament (UE) Nru 1024/2013 u f’dan l-Artikolu, l-Artikolu 17 japplika għall-istrumenti legali tal-BĊE relatati mal-kompiti superviżorji.

                              17a.2.

                              Il-linji gwida tal-BĊE relatati mal-kompiti superviżorji skont l-Artikolu 4(3) u l-Artikolu 6(5)(a) tar-Regolament (UE) Nru 1024/2013 jiġu adottati mill-Kunsill Governattiv, u minn hemm ’il quddiem innotifikati u ffirmati mill-President f’isem il-Kunsill Governattiv. In-notifika tal-awtoritajiet nazzjonali kompetenti tista' ssir permezz tat-telefax, tal-posta elettronika, jew tat-teleks jew permezz ta’ karta stampata.

                              17a.3.

                              Istruzzjonijiet tal-BĊE relatati mal-kompiti superviżorji skont l-Artikolu 6(3), l-Artikolu 6(5)(a) u l-Artikoli 7(1), 7(4), 9(1) u 30(5) tar-Regolament (UE) Nru 1024/2013 jiġu adottati mill-Kunsill Governattiv, u minn hemm ’il quddiem innotifikati u ffirmati mill-President f’isem il-Kunsill Governattiv. Huma jiddikjaraw ir-raġunijiet li fuqhom huma bbażati. In-notifika tal-awtoritajiet nazzjonali kompetenti għas-superviżjoni tal-istituzzjonijiet ta’ kreditu tista' ssir permezz tat-telefax, tal-posta elettronika, jew tat-teleks jew permezz ta’ karta stampata.

                              17a.4.

                              Id-deċiżjonijiet tal-BĊE fir-rigward ta’ entitajiet taħt superviżjoni u entitajiet li applikaw għall-awtorizzazzjoni biex jinbeda n-negozju ta’ istituzzjoni ta’ kreditu għandhom jiġu adottati mill-Kunsill Governattiv u u ffirmat f’ismu mill-President. Dawn għandhom minn hemm ’il quddiem jiġu nnotifikati lid-destinatarji.”.

                  11.

                  L-Artikolu 18 huwa mibdul b’ li ġej:
                  “Artikolu 18

                     Il-Proċedura skont l-Artikolu 128(2) tat-Trattat

                  L-approvazzjoni stipulata fl-Artikolu 128(2) tat-Trattat għandha tiġi adottata għas-sena ta’ wara, mill-Kunsill Governattiv f’deċiżjoni waħda għall-Istati Membri kollha li l-munita tagħhom hija l-euro fl-aħħar trimestru ta’ kull sena.”.

                  12.

                  L-Artikolu 20 huwa mħassar.

                  13.

                  L-Artikolu 23.1 huwa mibdul b’ li ġej:

                              “23.1.

                              Il-proċedimenti tal-korpi responsabbli għat-teħid tad-deċizjonijiet tal-BĊE, jew kwalunkwe kumitat jew grupp imwaqqaf minnhom, tal-Bord Superviżorju, il-Kumitat ta’ Tmexxija tiegħu u ta’ kwalunkwe mis-substrutturi tiegħu ta’ natura temporanja huma kunfidenzjali sakemm il-Kunsill Governattiv ma jawtorizzax lill-President biex jippubblika l-eżitu tad-diskussjonijiet tagħhom. Il-President jikkonsulta mal-President tal-Bord Superviżorju qabel ma’ jieħu deċiżjoni bħal din fir-rigward tal-proċedimenti tal-Bord Superviżorju, tal-Kumitat ta’ Tmexxija tiegħu u kwalunkwe mis-substrutturi ta’ natura temporanja.”.

                  14.

                  Fl-Artikolu 23.3, l-ewwel sentenza hija mibdula b’ li ġej:
                  “Id-dokumenti mfasslin jew miżmumin mill-BĊE għandhom jiġu kklassifikati u mmaniġġati skont ir-regoli ta’ organizzazzjoni dwar is-segretezza professjonali u l-immaniġġjar u l-kunfidenzjalità tal-informazzjoni.”.

                  15.

                  Jiddaħħal l-artikolu li ġej:
                  “Artikolu 23a

                     Il-kunfidenzjalità u s-segretezza professjonali fir-rigward tal-kompiti superviżorji

                              23a.1.

                              Il-membri tal-Bord Superviżorju, tal-Kumitat ta’ Tmexxija u ta’ kwalunkwe mis-substrutturi stabbiliti mill-Bord Superviżorju għandhom ikunu soġġetti għar-rekwiżiti tas-segretezza professjonali stipulati fl-Artikolu 37 tal-Istatut anke wara li jkunu waqfu minn dmirijiethom.

                              23a.2.

                              L-osservaturi ma għandhomx ikollhom aċċess għal informazzjoni kunfidenzjali relatat ma’ istituzzjonijiet individwali.

                              23a.3.

                              Id-dokumenti mfasslin mill-Bord Superviżorju, mill-Kumitat ta’ Tmexxija u kwalunkwe mis-substrutturi ta’ natura temporanja stabbiliti mill-Bord Superviżorju għandhom ikunu dokumenti tal-BĊE u huma għalhekk ikklassifikati u mmaniġġjati skont l-Artikolu 23.3.”.

                  16.

                  It-test stabbilit fl-Anness jiżdied bħala anness.

            Artikolu 2
      Dħul fis-seħħ
      Din id-Deċizjoni tidħol fis-seħħ fl-24 ta’ Jannar 2014.

         Magħmul fi Frankfurt am Main, it-22 ta’ Jannar 2014.

               Il-President tal-BĊE

            Mario DRAGHI

         (1)  ĠU L 287, 29.10.2013, p. 63.

         (2)  Id-Deċizjoni BĊE/2004/2 tad-19 ta’ Frar 2004 li taddotta r-Regoli tal-Proċedura tal-Bank Ċentrali Ewropew (ĠU L 80, 18.3.2004, p. 33).

         ANNESS

               “ANNESS
               (kif imsemmi fl-Artikolu 13c(iv))

                           1.

                           Għall-finijiet tal-votazzjoni skont l-Artikolu 13c, l-erba’ rappreżentanti tal-BĊE, għandhom, kif iddefinit fil-paragrafi li jmiss, jiġu assenjati l-voti pponderati medjani tal-Istati Membri parteċipanti skont il-kriterju ta’ voti pponderati, il-popolazzjoni medjana tal-Istati Membri parteċipanti taħt il-kriterju ta’ popolazzjoni u, bis-saħħa tal-isħubija tagħhom fil-bord Superviżorju, vot skont il-kriterju tan-numru tal-membri.

                           2.

                           Meta ssir klassifika, f’ordni axxendenti, tal-voti pponderati assenjati lill-Istati Membri parteċipanti mill-Artikolu 3 tal-Protokol (Nru 36) dwar id-dispożizzjonijiet tranżitorji għall-membri li jirrappreżentaw l-Istati Membri parteċipanti, il-vot ipponderat medjan huwa ddefinit bħala l-vot ipponderat mezzan jekk hemm numru fard ta’ Stati Membri parteċipanti, u bħala l-medja taż-żewġ numri mezzani, miżjuda sal-eqreb numru sħiħ, jekk in-numru huwa bis-sewwa. Il-voti ipponderati medjan immultiplikat għal erba’ darbiet għandu jiżdied man-numru totali tal-voti pponderati tal-Istati Membri parteċipanti. In-numru tal-voti pponderati li jirriżulta għandu jikkostitwixxi n-‘numru totali tal-voti pponderati’.

                           3.

                           Il-popolazzjoni medjana hija ddefinita skont l-istess prinċipju. Għal dan il-għan, wieħed jirrikorri għall-figuri ppubblikati mill-Kunsill tal-Unjoni Ewropea skont l-Anness III, l-Artikoli 1 u 2 tad-Deċiżjoni tal-Kunsill 2009/937/UE tal-1 ta’ Diċembru 2009 li temenda r-Regoli ta’ Proċedura tiegħu (*). Il-popolazzjoni medjana tal-Istati Membri parteċipanti mmoltiplikata għal erba’ darbiet għandha tiżdied mal-popolazzjoni kkombinata fl-Istati Membri parteċipanti kollha. In-numru tal-popolazzjoni li jirriżulta għandu jikkostitwixxi ‘il-popolazzjoni totali’.

            (*)  ĠU L 325, 11.12.2009, p. 35.”.


title: Deċiżjoni ta’ Implimentazzjoni tal-Kummissjoni tal- 15 ta’ Ġunju 2012 li tadotta deċiżjonijiet tal-Unjoni dwar l-importazzjoni għal ċerti sustanzi kimiċi skont ir-Regolament (KE) Nru 689/2008 tal-Parlament Ewropew u tal-Kunsill

text:
               20.6.2012

               MT

               Il-Ġurnal Uffiċjali tal-Unjoni Ewropea

               C 177/22

         DEĊIŻJONI TA’ IMPLIMENTAZZJONI TAL-KUMMISSJONI
   tal-15 ta’ Ġunju 2012
   li tadotta deċiżjonijiet tal-Unjoni dwar l-importazzjoni għal ċerti sustanzi kimiċi skont ir-Regolament (KE) Nru 689/2008 tal-Parlament Ewropew u tal-Kunsill
   2012/C 177/05
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 689/2008 tal-Parlament Ewropew u tal-Kunsill tas-17 ta' Ġunju 2008 dwar l-esportazzjoni u l-importazzjoni ta' sustanzi kimiċi perikolużi (1), u b'mod partikolari t-tieni subparagrafu tal-Artikolu 12(1) tiegħu,
   Wara li kkonsultat il-Kumitat stabbilit bl-Artikolu 133 tar-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (2),
   Billi:

               (1)

               Skont ir-Regolament (KE) Nru 689/2008, il-Kummissjoni għandha tiddeċiedi, f'isem l-Unjoni, jekk għandhiex tippermetti l-importazzjoni fl-Unjoni ta' kull sustanza kimika soġġetta għall-proċedura tal-kunsens infurmat minn qabel (il-PIC), jew le.

               (2)

               Il-Programm tan-Nazzjonijiet Uniti għall-Ambjent (l-UNEP) u l-Organizzazzjoni tal-Ikel u l-Agrikoltura tan-Nazzjonijiet Uniti (l-FAO) inħatru sabiex jipprovdu s-servizzi ta’ segretarjat għat-tħaddim tal-proċedura tal-PIC stabbilita bil-Konvenzjoni ta’ Rotterdam dwar il-proċedura tal-kunsens infurmat minn qabel għal ċerti sustanzi kimiċi u pestiċidi perikolużi fil-kummerċ internazzjonali, minn hawn ’il quddiem imsejħa “il-Konvenzjoni ta' Rotterdam”, li ġiet approvata mill-Komunità bid-Deċiżjoni tal-Kunsill 2006/730/KE (3).

               (3)

               Il-Kummissjoni, waqt li taġixxi bħala awtorità maħtura komuni, trid tibgħat id-deċiżjonijiet dwar l-importazzjoni ta' sustanzi kimiċi soġġetti għall-proċedura tal-PIC lis-Segretarjat tal-Konvenzjoni ta' Rotterdam, f'isem l-Unjoni u l-Istati Membri tagħha.

               (4)

               Is-sustanzi kimiċi alaklor u aldikarb żdiedu mal-proċedura tal-PIC bħala pestiċidi bid-deċiżjonijiet RC 5/3 u RC 5/4 tal-ħames laqgħa tal-Konferenza tal-Partijiet u l-Kummissjoni rċeviet tagħrif dwarhom mis-Segretarjat tal-Konvenzjoni ta’ Rotterdam fil-forma ta’ dokumenti ta’ gwida dwar id-deċiżjonijiet. L-alaklor u l-aldikarb jaqgħu fil-kamp ta’ applikazzjoni tar-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (4) u ma jistgħux jitqiegħdu fis-suq bħala kostitwenti ta’ preparazzjonijiet li jaġixxu bħala prodotti għall-protezzjoni tal-pjanti.

               (5)

               Is-sustanza kimika endosulfan żdiedet mal-proċedura tal-PIC bħala pestiċida bid-deċiżjoni RC 5/5 tal-ħames laqgħa tal-Konferenza tal-Partijiet u l-Kummissjoni rċeviet tagħrif dwarha mis-Segretarjat tal-Konvenzjoni ta' Rotterdam fil-forma ta' dokument ta' gwida dwar id-deċiżjonijiet. L-endosulfan jaqa’ fil-kamp ta’ applikazzjoni tar-Regolament (KE) Nru 1107/2009 u tad-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (5) u ma jistax jitqiegħed fis-suq bħala kostitwent ta’ preparazzjonijiet li jaġixxu bħala prodotti għall-protezzjoni tal-pjanti jew bħala bijoċidi, rispettivament.

               (6)

               Id-deċiżjoni finali dwar l-importazzjoni tal-alaklor, l-aldikarb u l-endosulfan għandha tittieħed skont dan,

         IDDEĊIDIET KIF ĠEJ:
   Artikolu Uniku
   Id-deċiżjoni finali dwar l-importazzjoni tal-alaklor, l-aldikarb u l-endosulfan, kif stabbilita fil-formola għat-tweġiba dwar l-importazzjoni mogħtija fl-Anness, hija adottata.

      Magħmul fi Brussell, il-15 ta’ Ġunju 2012.

            Għall-Kummissjoni

         Janez POTOČNIK

            Membru tal-Kummissjoni

      (1)  ĠU L 204, 31.7.2008, p. 1.

      (2)  ĠU L 396, 30.12.2006, p. 1.

      (3)  ĠU L 299, 28.10.2006, p. 23.

      (4)  ĠU L 309, 24.11.2009, p. 1.

      (5)  ĠU L 123, 24.4.1998, p. 1.

      ANNESS


title: 2004/860/KE: Deċiżjoni tal-Kunsill tal- 25 ta’ Ottubru 2004 dwar l-iffirmar, f’isem il-Komunità Ewropea, u dwar l-applikazzjoni proviżorja ta' ċerti dispożizzjonijiet tal-Ftehim bejn l-Unjoni Ewropea, il-Komunità Ewropea, u l-Konfederazzjoni Svizzera, dwar l-assoċjazzjoni tal-Konfederazzjoni Svizzera ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               68

         DEĊIŻJONI TAL-KUNSILL
   tal-25 ta’ Ottubru 2004
   dwar l-iffirmar, f’isem il-Komunità Ewropea, u dwar l-applikazzjoni proviżorja ta' ċerti dispożizzjonijiet tal-Ftehim bejn l-Unjoni Ewropea, il-Komunità Ewropea, u l-Konfederazzjoni Svizzera, dwar l-assoċjazzjoni tal-Konfederazzjoni Svizzera ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen
   (2004/860/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 62, il-punt 3 ta' l-ewwel subparagrafu ta' l-Artikolu 63 u l-Artikoli 66 u 95 flimkien ma' l-Artikolu 300(2),
   Wara li kkunsidra l-proposta mill-Kummissjoni,
   Billi:

               (1)

               Wara l-awtorizzazzjoni mogħtija lill-Kummissjoni, fis-17 ta’ Ġunju 2002, in-negozjati ma’ l-Awtoritajiet Svizzeri, dwar l-assoċjazzjoni ta’ l-Isvizzera ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen ġew konklużi.

               (2)

               Soġġett għall-konklużjoni tiegħu f’data aktar tard, hu mixtieq li l-ftehim li ġie inizjalat fil-25 ta’ Ġunju 2004 jiġi ffirmat.

               (3)

               Il-Ftehim jissodisfa l-applikazzjoni proviżorja ta' x'uħud mid-dispożizzjonijiet tiegħu. Dawn id-dispożizzjonijie għandhom jiġu applikati fuq bażi proviżorja sakemm jidħol fis-seħħ il-Ftehim.

               (4)

               Sa fejn hu konċernat l-iżvilupp ta’ l-acquis ta’ Schengen, li jaqa’ taħt it-Trattat li jistabbilixxi l-Komunità Ewropea, huwa xieraq li d-dispożizzjonijiet tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill ta’ l-Unjoni Ewropea u r-Repubblika ta’ l-Islanda u r-Renju tan-Norveġja dwar l-assoċjazzjoni ta’ dawk iż-żewġ Stati ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen (1) isiru applikabbli, mutatis mutandis, għar-relazzjonijiet ma’ l-Isvizzera ma' l-iffirmar tal-Ftehim.

               (5)

               Din id-Deċiżjoni ma tippreġudikax il-pożizzjoni tar-Renju Unit, taħt il-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u d-Deċizjoni tal-Kunsill 2000/365/KE tad-29 ta’ Mejju 2000, dwar it-talba tar-Renju Unit tal-Gran Brittanja u l-Irlanda ta' Fuq li jieħdu sehem f’uħud mid-dispożizzjonijiet ta’ l-acquis ta’ Schengen (2).

               (6)

               Din id-Deċiżjoni ma tippreġudikax il-pożizzjoni ta' l-Irlanda, taħt il-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u d-Deċizjoni tal-Kunsill 2002/192/KE tat-28 ta’ Frar 2002, dwar it-talba ta' l-Irlanda biextjieħu sehem f’uħud mid-dispożizzjonijiet ta’ l-acquis ta’ Schengen (3).

               (7)

               Din id-Deċiżjoni m'għandhiex tippreġudika l-pożizzjoni tad-Danimarka, taħt il-Protokoll dwar il-pożizzjoni tad-Danimarka annessa mat-Trattat ta' l-Unjoni Ewropea u mat-Trattat li jistabbilixxi l-Komunità Ewropea,

         IDDEĊIEDA KIF GEJ:
   Artikolu 1
   L-iffirmar tal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera ma’ l-implimentazzjoni, l-applikazzjoni u l-iżvilupp ta’ l-Aquis ta’ Schengen, u d-dokumenti relatati li jikkonsistu fl-Att Finali tal-Ftehim fil-forma ta' Skambju ta’ Ittri dwar il-Kumitati li jassistu l-Kummissjoni Ewropea fl-eżerċizzju tas-setgħa esekuttiva tagħha u d-Dikjarazzjoni Komuni dwar laqgħat konġunti tal-Kumitati Mħallta huma hawnhekk approvati f’isem l-Unjoni Ewropea, soġġett għal konklużjoni.
   It-testi tal-Ftehim u d-dokumenti relatati huma mehmużin ma’ din id-Deċiżjoni (4).
   Artikolu 2
   Il-President tal-Kunsill hu b'dan awtorizzat li jaħtar il-persuna(i) awtorizzata/i biex t/jiffirma/w il-Ftehim u d-dokumenti relatati f’isem l-Unjoni Ewropea, soġġett għal konklużjoni.
   Artikolu 3
   Din id-deċiżjoni għandha tapplika fl-oqsma koperti mid-dispożizzjonijiet elenkati fl-Annessi A u B tal-Ftehim u għall-iżvilupp tagħhom sa tali punt fejn tali dispożizzjonijiet għandhom, jew, skond id-Deċiżjoni 1999/436/KE (5), ġew determinati li għandhom, bażi legali fi ħdan it-Trattat li jistabbilixxi l-Komunità Ewropea.
   Artikolu 4
   1.   Id-dispożizzjonijiet ta' l-Artikoli 1 u 4 tad-Deċiżjoni tal-Kunsill 1999/437/KE għandhom japplikaw, bl-istess mod, għall-assoċjazzjoni ta’ l-Isvizzera ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen, li jaqa’ taħt it-Trattat li jistabbilixxi l-Komunità Ewropea.
   2.   Qabel ma d-delegazzjonijiet li jirrapreżentaw il-membri tal-Kunsill jipparteċipaw f’deċiżjoni tal-Kumitat Imħallat stabbilit mill-Ftehim, skond l-Artikolu 7 (4) jew (5) jew l-Artikolu 10 tiegħu, huma għandhom jiltaqgħu fi ħdan il-Kunsill sabiex jiddeterminaw jekk tistax tiġi adottata pożizzjoni komuni.
   Artikolu 5
   B'mod konformi ma' l-Arikolu 14(2) tal-Ftehim, l-Artikoli 1, 3, 4, 5 u 6 u l-ewwel sentenza ta' l-Artikolu 7(2)(a) tiegħu għandhom japplikaw fuq bażi proviżorja, sakemm jitwettaq id-dħul fis-seħħ tiegħu.

      Magħmul fil-Lussemburgu, 25 ta’ Ottubru 2004.

            Għall-Kunsill

            Il-President

         R. VERDONK

      (1)  ĠU L 176, 10.7.1999, p. 31.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Dokument tal-Kunsill 13054/04; aċċessibbli fuq http://register.consilium.eu.int

      (5)  ĠU L 176, 10.7.1999, p. 17.